als_Latn dik_Latn sag_Latn
Fushata zgjedhore po bartet në rrjetet sociale
Kryesoret 3 June, 2017, 14:14
Analistët politik kanë vlerësuar se dita e katërtë e fushatës parazgjedhore që po mbahet në Kosovë për zgjedhjet e 11 qershorit, po ecën mirë dhe pa akuza të mëdha të ndërsjella.
Ata kanë thënë sot në “Analizën Zgjedhore”, në Radio Televizionin e Kosovës (RTK), se po dominojnë temat si: ekonomia, arsimi etj. Por një veçori në këtë zgjedhje, sipas tyre, është se fushata po bartet edhe nëpër rrjetet sociale.
Kerquki: Në gjithë botën, fushata në rrjetet sociale është një mundësi e mirë
Analisti Leonard Kerquki, ka thënë se deri më tani fushata po shkon mirë. Sipas tij, fushata është orientuar edhe tek rrjetet sociale.
“Në gjithë botën, fushata në rrjetet sociale është një mundësi e mirë. Ka një minimizim të tubimeve të mëdha. Arsyeja e parë është ramazani. Arsyeja e dytë është se platformat i marrin përmes rrjeteve sociale”, tha ai.
Tutje ai ka tha se VV- në këto zgjedhjet ka vendosur që të heqin dorë nga strategjia e vjetër. Sipas tij edhe Kurti ka ndryshuar.
“Koalicioni PDK-AAK, Nisma, po përpiqet që të jap mesazhin se z.Mustafa nuk ka marrë vendime të mëdha. Edhe Hoti po flet për ekonomi dhe për këtë në LDK, janë fokusuar tek kjo fushë”, ka theksuar ai.
Kerquki ka folur edhe për premtimet e partive, duke veçuar arsimin. Sipas tij Kosova ka nevojë për strategji kombëtare dhe reformë. Sipas tij nuk duhet të hapen universitete, por duhet të ketë shkolla profesionale.
Ai ka sugjeruar se duhet që nxënësit të seleksionohen në shkollë fillore dhe të mos shkojnë të gjithë në arsimi të lartë. “Rezultatet e PISA-s, kanë qenë një shuplakë e humbur. Në kemi një gjeneratë e humbur, pasi që kemi mësuar në shtëpia;, ka thënë ai. Për fushatën që po e bëjnë paritë politike, Kerquku tha se është konfirmimi tyre për votat që i kanë pasur.
Gojnovci: Njerëzit sot nuk kanë nevojë që të jenë në fushatë, kanë rrjetet sociale
Edhe analisti Ejup Gojnovci, ka vlerësuar se qasja e partive politike lidhet me kohën dhe mundësitë e tyre për të qenë sa më afër votueseve potencial.
‘Njerëzit sot nuk kanë nevojë që të jenë në fushatë. Është e dobishme për partitë politike”, ka theksuar ai.
Sipas tij, në fillim është menduar se do të jenë tubimet më masive, pasi që është bërë ndarja e blloqeve politike.
Ai ka thënë se të gjitha partitë po mundohen që të jenë sa më afër votuesve. Sipas tij, fushata po vazhdon e qetë dhe të gjitha partitë po tregojnë një kulturë tjetër të fushatës.
“Në çështje të caktuara partitë kanë retorikë ndryshe. Ka një fushatë të moderuar, të tre kandidatët për kryeministër kanë një qasje më të moderuar”, ka theksuar Gojnovci, duke shtuar se ekonomia po del të jetë pikë kryesore e fushatës, pasi që për 18 vite Kosova ka problem me këtë dhe kjo gjë është normale.
Ai tha se ka kaluar koha kur paritë politiku mund të joshin qytetarët me oferta të tjera
“Nuk ka ekonomi të zhvilluar pa arsim cilësor. Duhet të ketë një sistem të arsimit ku integrohen mësimi dhe praktika”, ka thënë ai.
als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn